Västerasile lähemale jõudes võis bussiaknast näha järjest huvitavamaid autosid (näiteks kruisis vastu üks Ram SRT-10) ja linnas sees paistis USA raud juba enamuses olevat. Lennuväljale jõudsin reede pärastlõunal kella kahe paiku ja oleksin saanud veel päris  pikalt autode ja müügipunktide vahel seigelda, kuid paari tunni pärast jõudis kohale suuremat sorti äikesetorm koos natukese rahega. Õnneks olin telgi kohe saabudes püsti pannud (Power Campi koha eest küsiti 300 SEK-i) ja tormituul seda ära ei viinud; paar järgnevat tundi tuligi telgis veeta. Siinkohal tänud kaasmaalastele Chevy Astros, kes mind raskel hetkel apelsinimahlaga varustasid :) Kuni minu lahkumiseni laupäeva pärastlõunal ilm õnneks rohkem trikke ei teinud.